CELEX: 52011PC0797
Language: lt
Date: 2011-11-30
Title: Pasiūlymas TARYBOS REGLAMENTAS dėl žvejybos galimybių paskirstymo pagal Europos Sąjungos ir Mozambiko Respublikos žvejybos partnerystės susitarimo protokolą

|

52011PC0797

Pasiūlymas TARYBOS REGLAMENTAS dėl žvejybos galimybių paskirstymo pagal Europos Sąjungos ir Mozambiko Respublikos žvejybos partnerystės susitarimo protokolą  /* KOM/2011/0797 galutinis - 2011/0376 (NLE) */  

	AIŠKINAMASIS MEMORANDUMASRemdamasi atitinkamu Tarybos įgaliojimu[1], Komisija, Europos Sąjungos vardu, vedė derybas su Mozambiko Respublika dėl Europos Sąjungos ir Mozambiko Respublikos žvejybos partnerystės susitarimo protokolo atnaujinimo. Šioms deryboms pasibaigus, 2011 m. birželio 2 d. buvo parafuotas naujas protokolas. Jis apima trejų metų laikotarpį nuo atitinkamo Tarybos sprendimo dėl protokolo laikino taikymo priėmimo ir dabartinio protokolo galiojimo pabaigos 2011 m. gruodžio 31 d.Ši žvejybos galimybių paskirstymo valstybėms narėms pagal šį protokolą procedūra pradėta kartu su procedūromis, susijusiomis su Tarybos sprendimu dėl naujojo protokolo sudarymo, kuriam pritarė Europos Parlamentas, ir su Tarybos sprendimu dėl minėtojo protokolo pasirašymu ir laikinu taikymu.Pagal naująjį protokolą Europos Sąjungos laivų savininkams suteikiamos žvejybos galimybės Mozambiko žvejybos zonoje žvejoti 43 gaubiamaisiais tinklais žvejojančiais laivais ir 32 dreifinėmis ūdomis žvejojančiais laivais. Remiantis Sutartimi, turėtų būti nustatytas žvejybos galimybių paskirstymo valstybėms narėms metodas.Komisija raginama priimti šį pasiūlymą ir jį pateikti Tarybai.2011/0376 (NLE)PasiūlymasTARYBOS REGLAMENTASdėl žvejybos galimybių paskirstymo pagal Europos Sąjungos ir Mozambiko Respublikos žvejybos partnerystės susitarimo protokoląEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį;atsižvelgdama į Komisijos pasiūlymą[2],kadangi:1.  2011 m. birželio 2 d. parafuotas naujasis Europos Sąjungos ir Mozambiko Respublikos žvejybos partnerystės susitarimo protokolas, kuriuo Sąjungos laivams suteikiamos žvejybos galimybės vandenyse, į kuriuos Mozambikas turi suverenias teises arba kurie priklauso jo jurisdikcijai žuvininkystės srityje;2.  [...] Taryba priėmė Sprendimą Nr. XXX/2010/ES[3] dėl naujojo protokolo pasirašymo ir laikino taikymo;3.  protokolo galiojimo laikotarpiui turėtų būti nustatytas žvejybos galimybių paskirstymo valstybėms narėms būdas;4.  pagal 2008 m. rugsėjo 29 d. Tarybos reglamento (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse[4] 10 straipsnio 1 dalį Komisija informuoja atitinkamas valstybes nares, jei paaiškėja, kad Sąjungai pagal Žvejybos partnerystės susitarimą skirtos žvejybos galimybės nėra visiškai išnaudojamos. Jei per Tarybos nustatytą terminą atsakymas negaunamas, tai laikoma patvirtinimu, kad atitinkamos valstybės narės laivai nevisiškai išnaudoja savo žvejybos galimybes tuo laikotarpiu. Reikia nustatyti tokį terminą;5.  kadangi šiuo metu galiojantis partnerystės susitarimo protokolas baigia galioti 2011 m. gruodžio 31 d., šis reglamentas turėtų būti taikomas nuo 2012 m. sausio 1 d.,PRIĖMĖ ŠĮ REGLAMENTĄ:1 straipsnis6.  Europos Sąjungos ir Mozambiko Respublikos žvejybos partnerystės susitarimo protokole (toliau – protokolas) nustatytos žvejybos galimybės valstybėms narėms paskirstomos taip:a) Tunus gaubiamaisiais tinklais žvejojantys laivaiIspanija | 22 laivai |Prancūzija | 20 laivų |Italija | 1 laivas |Iš viso | 43 laivai |b) Dreifinėmis ūdomis žvejojantys laivaiIspanija | 16 laivų |Prancūzija | 8 laivai |Portugalija | 7 laivai |Jungtinė Karalystė | 1 laivas |Iš viso | 32 laivai |7.  Reglamentas (EB) Nr. 1006/2008 taikomas, nepažeidžiant žvejybos partnerystės susitarimo ir protokolo nuostatų.8.  Jeigu pagal 1 dalyje nurodytų valstybių narių žvejybos leidimų paraiškas protokole numatytos žvejybos galimybės neišnaudojamos, Komisija atsižvelgia į bet kurios kitos valstybės narės žvejybos leidimų paraiškas pagal Reglamento (EB) Nr. 1006/2008 10 straipsnį.9.  Terminas, iki kurio valstybės narės turi patvirtinti, kad jos nevisiškai išnaudojo pagal susitarimą joms skirtas žvejybos galimybes, kaip nurodyta Reglamento (EB) Nr. 1006/2008 10 straipsnio 1 dalyje, yra 10 darbo dienų nuo dienos, kurią Komisija informuoja valstybes nares, kad žvejybos galimybės nebuvo išnaudotos..2 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje .Jis taikomas nuo 2012 m. sausio 1 d.Šis reglamentas privalomas visas ir tiesiogiai taikomas visose valstybėse narėse.PriimtaTarybos varduPirmininkas [1] 2011 m. xxx xx Tarybos sprendimas Nr. xxx/2011 – Ref. SEK(2010) Nr. 1593 galutinis.[2] OL C, , p. .[3] OL L…..[4] OL L 286, 2008 10 29, p. 33.